LIETUVOS RESPUBLIKOS

SOCIALINĖS APSAUGOS IR DARBO MINISTRAS

ĮSAKYMAS

DĖL LIETUVOS RESPUBLIKOS SOCIALINĖS APSAUGOS IR DARBO MINISTRO 2013 M. KOVO 27 D. ĮSAKYMO NR. A1-137 „DĖL BŪSTO PRITAIKYMO NEĮGALIESIEMS FINANSAVIMO 2013–2015 METAIS TVARKOS APRAŠO PATVIRTINIMO“ PAKEITIMO

2014 m. gruodžio 29 d. Nr. A1-676

Vilnius

1. P a k e i č i u Būsto pritaikymo neįgaliesiems finansavimo 2013–2015 metais tvarkos aprašą, patvirtintą Lietuvos Respublikos socialinės apsaugos ir darbo ministro 2013 m. kovo 27 d. įsakymu Nr. A1-137 „Dėl Būsto pritaikymo neįgaliesiems finansavimo 2013–2015 metais tvarkos aprašo patvirtinimo“:

1.1. Pakeičiu 58 punktą ir jį išdėstau taip:

„58. Vienam būstui pritaikyti reikalingoms faktinėms išlaidoms dengti gali būti skiriama:

58.1. vieno keltuvo (lifto) pirkimo arba gamybos ir įrengimo (išmontavimo, kad juos būtų galima panaudoti kitų neįgaliųjų poreikiams tenkinti) išlaidoms:

58.1.1. iš valstybės biudžeto lėšų – ne daugiau kaip 80 procentų, bet:

58.1.1.1. ne daugiau kaip 6951 euras, jei keltuvo (lifto) pirkimą ir įrengimą organizuoja savivaldybės administracija;

58.1.1.2. ne daugiau kaip 3475 eurai keltuvui (liftui), kurio kėlimo aukštis iki namo antžeminės dalies pirmojo aukšto, ir ne daugiau kaip 6951 euras keltuvui (liftui), kurio kėlimo aukštis aukščiau nei namo antžeminės dalies pirmasis aukštas, jei keltuvo (lifto) pirkimą ir įrengimą organizuoja pats pareiškėjas;

58.1.2. iš savivaldybės biudžeto lėšų – ne mažiau kaip 20 procentų;

58.2. buitinių biologinių valymo įrenginių ir jų montavimo, buitinių nuotekų įrenginių ir įvado prijungimo prie nuotekų tinklo išlaidoms iš valstybės biudžeto – ne daugiau kaip 80 procentų, bet ne daugiau kaip 2317 eurai, iš savivaldybės biudžeto lėšų – ne mažiau kaip 20 procentų;

58.3. vandentiekio įrenginių ir jo įvado iki gyvenamojo namo iš vandens šulinio ar gręžinio išlaidoms iš valstybės biudžeto – ne daugiau kaip 80 procentų, bet ne daugiau kaip 927 eurai, iš savivaldybės biudžeto lėšų – ne mažiau kaip 20 procentų;

58.4. voniai, praustuvui ar klozetui (jo dangčiui) pirkti iš valstybės biudžeto – ne daugiau kaip 80 procentų, bet ne daugiau kaip 185 eurai, iš savivaldybės biudžeto lėšų – ne mažiau kaip 20 procentų;

58.5. būstų keitimo išlaidoms – ne daugiau kaip 80 procentų iš valstybės biudžeto lėšų, bet ne daugiau kaip 11 585 eurai, iš savivaldybės biudžeto lėšų – ne mažiau kaip 20 procentų;

58.6. kitos būsto pritaikymo neįgaliajam išlaidos, atėmus šio Aprašo 59 punkte nurodytą išlaidų dalį, dengiamos iš valstybės ir savivaldybės biudžetų tokiomis dalimis:

58.6.1. asmenims, turintiems labai ryškių ir ryškių judėjimo bei apsitarnavimo funkcijų sutrikimų, – ne daugiau kaip 80 procentų iš valstybės biudžeto lėšų ir ne mažiau kaip 20 procentų iš savivaldybės biudžeto lėšų;

58.6.2. asmenims, turintiems vidutinių judėjimo bei apsitarnavimo funkcijų sutrikimų, – ne daugiau kaip 50 procentų iš valstybės biudžeto lėšų ir ne mažiau kaip 50 procentų iš savivaldybės biudžeto lėšų;

58.6.3. keltuvų (liftų) eksploatavimo, priežiūros ir remonto išlaidoms padengti – ne daugiau kaip 80 procentų iš valstybės biudžeto lėšų ir ne mažiau kaip 20 procentų iš savivaldybės biudžeto lėšų. Ši nuostata taikoma išlaidoms, patirtoms po to, kai pasirašyta šio Aprašo 73 punkte nurodyta sutartis.“

1.2. Pakeičiu 1 priedo 13 punktą ir jį išdėstau taip:

„13. Būsto mokestinė vertė, nustatyta masiniu būdu (eurais) __________“.

1.3. Pakeičiu 2 priedo 1 lentelės pavadinimą ir jį išdėstau taip:

„1 lentelė. Lėšų poreikis (eurais)“.

1.4. Pakeičiu 3 priedo 1 punktą ir jį išdėstau taip:

„1. Sutarties objektas – keltuvo (lifto) perdavimas pagal lentelėje nurodytus duomenis:

Eil. Nr.	Keltuvo (lifto) pavadinimas	Nomenkla-tūrinis numeris	Mato vnt.	Invento-rinis numeris	Įsigijimo vertė, eurais	Likutinė vertė, eurais	Nustatytas naudojimo laikas, metais

Keltuvas (liftas) ______________________________________ perduodamas kartu su jo

(įrašyti: be priklausinių, su priklausiniais)

dokumentais ___________________________________________.“

(nurodyti pridedamus dokumentus)

1.5. Pakeičiu 4 priedo 1.1 papunktį ir jį išdėstau taip:

„1.1. Darbų organizatorius organizuoja ar atlieka būsto, esančio ______________________________________________________, pritaikymo darbus pagal Būsto pritaikymo neįgaliesiems komisijos patvirtintą preliminarų būsto pritaikymo darbų aprašą ir išlaidų sąmatą, o savivaldybės administracija padengia būsto pritaikymo išlaidas, kurių dydis – ne daugiau kaip ______________ eurų. Avansas būsto pritaikymo darbams finansuoti neskiriamas.“

2. N u s t a t a u, kad šis įsakymas įsigalioja 2015 m. sausio 1 d.

Socialinės apsaugos ir darbo ministrė	Algimanta Pabedinskienė